open-index/open-wikipedia-markdown huggingface dataset:
Johan Beichmann

**Johan Didrik Schlömer Beichmann** (1886&ndash;1966) var en norsk offiser. Han var blant annet kommandant for Alta bataljon før krigen, sjef for kommanderende generals adjutantstab under den tyske invasjonen i Norge i 1940 og sjef for Hærens overkommando i London. Han ble etter krigen utnevnt til kommandant på Akershus. General Beichmann var også sjef for Tysklandsbrigaden. Han fullførte Krigsskolen i 1906. Han bar kong Haakon VIIs slep under kongekroningen i Nidarosdomen samme år.

Johan Beichmann var gift med Mona Smith og sønn av lagdommer Frederik Valdemar Nicolai Beichmann og journalisten Edle Hartmann Schjødt.

## Utmerkelser
Beichmann var tildelt Deltagermedaljen, Kroningsmedaljen 1906 i sølv, Haakon VIIs 70-årsmedalje, storkors av Dannebrogordenen, kommandørridder av Den britiske imperieordenen (KBE), ridder av den franske Æreslegionen, amerikanske Bronze Star Medal og Norsk Militært Tidsskrifts medalje for besvarelse av prisoppgave i sølv.

## Referanser
Alrek studenthjem

**Alrek studentboliger** (og kalt Alrek studenthjem) beliggende på Årstad i Bergen ble bygget på slutten av 1950-tallet. Det er et hybelkompleks som eies av Studentsamskipnaden på Vestlandet (Sammen).

På grunn av nærheten til Haukeland sykehus (nå Haukeland universitetssykehus) og Det odontologiske fakultet ved Universitetet i Bergen, har det tradisjonelt bodd mange medisiner-, tannlege- og tannpleiestudenter på Alrek Studentboliger, men også studenter fra universitetets andre fakulteter og fra byens øvrige høyskoler har hatt og har tilhold på Alrek Studenthjem.

På begynnelsen av 1990-tallet ble bygget oppgradert. Alle bad ble pusset opp, en hybel på hver gang ble slått sammen med kjøkkenet og selve kjøkkenet fullstendig renovert, alle vinduer skiftet og et nytt lag med isolasjon ble lagt utenpå ytterveggene. 

I byggets kjeller har i flere tiår den tradisjonsrike Club Alrek holdt til. I mange år foregikk skjenkingen her i ikke helt legale former, men fra 1991 fikk stedet egen skjenkebevillig.

## Eksterne lenker
* Studentsamskipnaden på Vestlandet
* Bergen byleksikon på nett, om Studentboliger
122 (tall)

**122** (*ett hundre og tjueto*) er det naturlige tallet som kommer etter 121 og kommer før 123.

122 er et partall.

122 er CXXII i romertall.
Yoshirō Mori

**Yoshirō Mori** (født 1937) er en japansk politiker, som fra 5. april 2000 til 26. april 2001 var landets 85.&nbsp;og 86.&nbsp;statsminister.

Mori ble i 2001 hedret med storkors av Den Kongelige Norske Fortjenstorden.

## Fotnoter

## Referanser


## Eksterne lenker
*
Ali Abdullah Saleh

**Ali Abdullah Saleh** (arabisk: ; *ʿAlī Abdullāh Ṣāliḥ*, født 21. mars 1947, død 4. desember 2017) var en jemenittisk politiker. Han var president i Nord-Jemen fra 1978 til 1990 og ble president i det forente landet da Nord-Jemen gikk sammen med Sør-Jemen i 1990. Han representerte Den allmenne folkekongressen.

Han kunngjorde 2. februar 2011 at han ville gå av som president når hans presidentperiode var over i 2013, som en følge av opprøret i landet. 3. juni 2011 reiste han til Saudi-Arabia for å få behandling for skader som han var blitt påført da presidentpalasset var blitt angrepet. Dagen etter overtok Abd al-Rab Mansur al-Hadi som fungerende president. Det var derfor antatt at han ikke ville komme tilbake til Jemen. 

Han ble drept i desember 2017 av Houthi-militsen da han forsøkte å flykte fra Sanaa.

## Referanser


## Eksterne lenker
* 
* President Ali Abdullah Salehs offisielle hjemmeside
133 (tall)

**133** (*ett hundre og trettitre*) er det naturlige tallet som kommer etter 132 og kommer før 134.

133 er et oddetall.

133 er CXXXIII i romertall.
Goatse.cx

**Goatse.cx** var en nettside med et eksplisitt bilde, **, av en naken mann som manuelt tøyer sitt anus og eksponerer rektum. Siden har blitt brukt for å sjokkere intetanende nettbrukere, og er omtalt som en «sjokkside».

Det opprinnelige domenenavnet *goatse.cx* peker nå til en side for kryptovaluta og lenke til  Youtube med historien om memet og sjokksiden.

## Referanser
Kveldsnytt

***Kveldsnytt*** er et norsk nyhetsprogram som sendes hver kveld på NRK1. Programposten ble først sendt mandag 9. november 1964 under navnet «Nyhetssammendrag», deretter som "Nyheter". Programposten endte med navnet "Kveldsnytt" den 25. januar 1965.

Programmet produseres av *[[Dagsrevyen]]*-redaksjonen. Det sendes hver kveld rundt klokka 23 og varer i ca 15 minutter. Sendingen starter med nyheter, før sporten tar over etter rundt 10 minutter. 

## Studio

*[[Dagsrevyen]]*, *[[Dagsrevyen 21]]* og *Kveldsnytt* sendes fra studio 5 på Marienlyst i Oslo. Studioet har blitt endret flere ganger, men har i det siste for det meste bestått av NRK-blått. I august 2007 endret NRK alle sine nyhetsstudioer og vignetter. I denne endringen ble det innlemmet en rød sirkel i tillegg til fortsatt en stor del blått, men nå lysere blå en tidligere.

## Referanser


## Eksterne lenker
* Kveldsnytt i NRK Nett-TV
* Nyheter fra NRK
* Kveldsnytt-sending fra ca. 1984 med Anne Holt som nyhetsoppleser (YouTube)
Marc Rothemund

**Marc Rothemund** (født 1968) er en tysk filmregissør.

Rothemund er sønn av filmregissøren Sigi Rothemund og begynte sin karrière som assistent for sin far. Sine første egne regissørarbeider gjorde han for fjernsyn. I 1998 regisserte han sin første kinofilm, *Das merkwürdige Verhalten geschlechtsreifer Großstädter zur Paarungszeit*. Sitt gjennombrudd fikk han i 2005 med filmen *[[Sophie Scholls siste dager]]*. For denne filmen mottok han Sølvbjørnen som beste regissør ved den internasjonale filmfestivalen i Berlin.

## Filmografi

* 1998 – *[[Das merkwürdige Verhalten geschlechtsreifer Großstädter zur Paarungszeit]]* – med Cosma Shiva Hagen
* 2000 – *Harte Jungs* – med Tobias Schenke og Axel Stein
* 2001 – *[[Die Hoffnung stirbt zuletzt]]* med Axel Prahl og Anneke Kim Sarnau
* 2005 – *[[Sophie Scholls siste dager]]* – med Julia Jentsch

## Referanser


## Eksterne lenker
*
.fm

**.fm** er Mikronesias føderale staters nasjonale toppnivådomene (ccTLD) for Internett. 

## Registrering
Med unntak for reserverte navn som **.com.fm**, **.net.fm**, **.org.fm** og andre, kan enhver person i verden registrere et **.fm**-domene mot et gebyr. En stor del av inntektene fra dette går til styresmaktene og folket på øyene. Domenet er populært (og dermed økonomisk verdifullt) blant nettsteder til FM radio stasjoner (andre lignende ccTLDer er .am, .tv, .cd og .dj).

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .no whois informasjon 
* dotFM, Registreringsenhet for .fm domenet
Khaled Hosseini

**Khaled Hosseini** (persisk: **خالد حسینی**, født 4. mars 1965 i Kabul, Afghanistan) er en afghansk-amerikansk forfatter og lege. Hans første roman, *[[Drageløperen]]*, ble skrevet i 2003 og ble en bestselger. Hans andre, *[[Tusen strålende soler]]*, ble utgitt 22. mai 2007.

## Biografi
Hosseini ble født i Kabul, Afghanistan. Hans far jobbet i det afghanske utenriksdepartement og hans mor var lærer i Kabul. I 1970 flyttet familien til Teheran i Iran, der faren jobbet i den afghanske ambassaden.  I 1976 fikk Khaled Hosseinis far jobb i Paris.  Etter den sovjetiske invasjonen kunne de ikke vende tilbake til hjemlandet sitt.  De fikk oppholdstillatelse i USA og ankom landet uten noen av sine eiendeler. Den tidligere så velstående familien var plutselig tvunget til å motta offentlig støtte.  I 1993 var Khaled ferdig utdannet lege.

## Inspirasjon
Da Hosseini var barn leste han mye, alt fra persisk litteratur til *[[Alice i Eventyrland]]*. Hosseinis minner om den før-sovjetiske stemningen i Afghanistan og hans egne erfaringer med hazaraer, førte til hans første roman *[[Drageløperen]]*. En hazara ved navn Hossein Khan jobbet for familien mens de bodde i Iran.  Da Khaled gikk i tredje klasse, lærte han mannen å lese og skrive.

## Romaner
* *[[Drageløperen]]* (ISBN 82-516-2148-8) er en historie om den unge gutten Amir, om hans ønske om et nærere forhold til sin far og om vonde barndomsminner.   Handlingen foregår i Afghanistan, fra monarkiets fall til Taliban. Deler av historien er også lagt til et moderne San Francisco.  Tematikken i boken er diskriminering og immigrasjon.  Boken har originaltittelen *The Kite Runner*, og ble utgitt i 2003. Den ble oversatt til norsk i 2006.

* *[[Tusen strålende soler]]* (ISBN 978-82-516-2338-4) forteller om Mariam er bare femten år gammel da hun blir sendt til Kabul for å gifte seg med en mann som er tretti år eldre enn henne. Laila er nesten 20 år yngre enn Mariam. De to kvinnenes skjebner møtes. Tematikk for boka er kvinners liv under taliban og nestekjærlighet. Boken har originaltittelen *A thousand splendid suns*, og ble utgitt i mai 2007.

* *[[Og fjellene ga gjenlyd]]* (ISBN 978-82-516-8086-8). Boken har originaltittelen And the mountains echoed, og ble utgitt på engelsk og norsk i 2013.

## Referanser


## Eksterne lenker
*
Dronningen (kjørebro)

**Dronningen** (1-1) er en kjørebro i Oslo på Bygdøy i Bydel Frogner. Kjørebroen går fra Huk aveny til Dronningskjæret, der Dronningen selskapslokaler ligger. Kjørebroen fikk sitt navn i 1985. Navnet kommer antagelig fra begrepet *drått*, «drain» ved fiske.

## Referanser
Arnold

**Arnold** er et mannsnavn som kommer fra gammeltyske navnet *Arnoald*, eller de parallelle norrøne navnene *Arnaldr* og *Arnvald*. Alle disse er dannet av ordene *arn* («ørn») og *vald* («leder» eller «hersker, eier»).

*Arnoldus* er en latinsk form av navnet, og *[[Arild]]* er en dansk form som er kjent fra 1300-tallet. *Arent* og *[[Arnt]]* er lavtyske og nederlandske former av navnet.

*Arnold* er også brukt som etternavn, men svært sjeldent.

*Arnold* og *Arnt* har norsk navnedag 1. desember etter kirkereformatoren Arnold av Brescia som ble hengt og brent i 1155.

## Utbredelse
*Arnold* var et vanlig navn i England i middelalderen.

Navnet er kjent i Norge fra 1300-tallet. Navnet *Arnold* var vanlig i Norge fra 1900- til 1930-årene og hadde en popularitetstopp med 0,3 % i 1926.

*Arnold* er i dag et nokså vanlig navn blant annet på Filippinene. 

|}

## Kjente personer med navnet
* Henrik Arnold Thaulow Wergeland (1808–1845), dikter
* Arnold Böcklin (1827–1901), sveitsisk-tysk maler
* Arnold Schönberg (1874–1951), østerriksk komponist
* Arnold Martin Haukeland (1920–83), billedhogger
* Arnold Juklerød (1925–1996), kjent for sin kamp mot behandlingen i psykiatrien.
* Arnold Olav Eidslott (1926–2018), norsk lyriker
* Arnold Rüütel (1928–2024), tidligere estisk president
* Arnold Berstad (1940–2020), lege og professor
* Arnold Schwarzenegger (1947–), amerikansk filmskuespiller og politiker
* Arnold Børud (1947–), norsk musiker og tekstforfatter

## Navnedag
*Arnold* har navnedag i flere land, oftest 16. november. Den norske navnedagen er .

## Referanser


## Eksterne lenker
* Søk i statistikk over bruken av navn i Norge
*
Cord

**Cord** var en bilmodell fra som ble produsert av Auburn Automobile Company i årene 1929 til 1932 og igjen i mellom 1936 og 1937. Bilen ble produsert i Connersville, Indiana i USA.  Cord  er verdens første forhjulsdrevene serieproduserte bil.

Cord Corporation ble startet og drevet av E. L. Cord som et holdingselskap for hans mange interesser i transportsektoren, innkludert Auburn. Cord var kjent for sin innovative teknologi og sitt streamliner-design. 

## Eksterne lenker

* Cord Automobile Company
* Auburn Cord Duesenberg Museum
134 (tall)

**134** (*ett hundre og trettifire*) er det naturlige tallet som kommer etter 133 og kommer før 135.

134 er et partall.

134 er CXXXIV i romertall.
Norges Unge Katolikker

**Norges Unge Katolikker** (også kjent som **NUK**) er en landsdekkende sammenslutning av katolske barne- og ungdomslag som har sitt utspring i de katolske menighetene i Norge. NUK er et fellesskap hvor barn og unge har sin egen plass og kan treffe andre katolikker. NUK som organisasjon baserer sitt arbeid på troskap til Kirken og arbeider i samråd med biskopene på stiftsplan, og sogneprestene i de enkelte menighetene. NUK støttes av biskopene i de tre katolske stiftene i Norge.

Til grunn for alt NUKs arbeid ligger de tre nøkkelbegrepene Tro, Fellesskap og Handling, slik det er beskrevet i organisasjonens formålsparagraf.

## Organisering og arrangementer

NUK har tre plan: Lokalt, regionalt (distriktene) og sentralt/nasjonalt.

Organisasjonen har lokallag rundt om i hele landet. Her treffes barn og ungdommer for å bygge opp vennskap og fellesskap med hverandre i troen, og for å gjøre ting for andre mennesker. Det lokale arbeidet er det primære i NUKs virksomhet. NUKs øverste organ er det årlige landsmøtet, hvor delegatene fra lokallagene er i flertall.

Distriktene er sammenslutninger av lokallagene innenfor et geografisk område. Organisasjonen har syv distrikter: Nord, Midt, Vest, Sør, Øst, Oslo og Østfold.

NUKs sentralledd er: Arbeidsutvalget, inkludert leder, og Landsstyret, utvalgene og redaksjonene. NUK har et sentralt sekretariat og ungdomsprest. Både leder og resten av Arbeidsutvalget velges av Landsmøtet. Nåværende leder er Alexander Golding.

Hvert år arrangeres det også barne- og ungdomsleirer i regi av NUK. Disse leirene er spredt rundt i hele landet. Det arrangeres påskeleirer for ungdom og sommerleirer for alle aldersgrupper. NUK arrangerer også flere helgesamlinger hvert år. 

NUK er medlem av Nordisk Katolsk Ungdomsråd, Landsrådet for Norges barne- og ungdomsorganisasjoner (LNU), Menneskeverd, Slett U-Landsgjelda (SLUG), Kristelig studieforbund (K-stud) og Frivillighet Norge.

## NUKs formålsparagraf

Norges Unge Katolikker (NUK) er en sammenslutning av katolske barne- og ungdomslag som har sitt utspring i de katolske menighetene i Norge. NUK som organisasjon baserer sitt arbeid på troskap til Kirken og arbeider i samråd med biskopene på stiftsplan, og sogneprestene i de enkelte menighetene. Organisasjonen er til for alle unge katolikker i Norge. Som katolsk organisasjon hører NUK inn under biskopenes hyrdeansvar og følger deres avgjørelser i Norsk Katolsk Bisperåd i spørsmål som gjelder katolsk tro og moral. Organisasjonen er partipolitisk uavhengig.
NUK skal gjennom:
Tro: 
* Bygge opp en katolsk identitet hos de unge.
* Synliggjøre en levende og ung kirke.
Fellesskap:
* Være et møtested hvor en kan oppleve et fellesskap med andre unge, i katolske omgivelser.
* Strebe etter flerkulturelt mangfold.
* Styrke vårt fellesskap i Kristus og feire det i messen.
Handling:
* Fremme veksten i troen og skape engasjement i Kirken og i samfunnet, og svare på de nye utfordringer vi møter der.
* Være en ressurs for barne- og ungdomsarbeidet i menighetene.
* Lære å gjenkjenne Kristus i våre medmennesker og handle deretter. 

*Vedtatt av NUKs Landsmøte 26. september 2004*

## Referanser


## Eksterne lenker
* 
*
Nikolaus Christoph von Halem

**Nikolaus Christoph von Halem** (født 15. mars 1905 i Schwetz i datidens Tyskland, død 9. oktober 1944 i Brandenburg an der Havel) var en tysk jurist og antinazist. Han ble dømt til døden og henrettet etter å ha planlagt et attentat mot Hitler.

Hans foreldre var Gustav Adolf von Halem (1870–1932) og Hertha von Tiedemann (1879–1957). Han studerte jus ved Georg-August-Universität Göttingen, Universität Leipzig, Ludwig-Maximilians-Universität München og Universität Heidelberg. Som student var han medlem av Corps Saxo-Borussia Heidelberg.

Han nektet å avlegge embedseden i 1933, og ble derfor nektet å utøve et juridisk yrke.

I 1942 planla han et attentat mot Hitler. Etter at Beppo Römer, under tortur avslørte hans navn, ble han arrestert 26. februar samme år. Han ble holdt fanget i flere fengsler og konsentrasjonsleirer, blant annet Sachsenhausen, før han ble dømt til døden og henrettet i fengselet i Brandenburg.

Halem var gift og hadde to sønner.

## Referanser
Albania (Kaukasus)

:*Denne regionen må ikke forveksles med [[Albania]] i på Balkan.*
**Albania** eller **Aghbania** var et historisk kongerike i Kaukasus. 

I det første århundre ble områdene sør for Kaukasus okkupert av keisermakten i Roma. Romerne innførte navnet Albania (d.e. «fjellandet») på et område som i hovedsak sammenfaller med nåtidens Aserbajdsjan. Etterhvert oppsto bysamfunn som Gandsja, Şəki, Barda, Nakhitsjevan og Baku. Albania eksisterte som rike i over femhundre år med varierende vasallforhold til romerske og persiske herskere. Mot slutten av 700-tallet gikk riket i oppløsning. Kristendommen ble offisiell statsreligion i Albania før år 325. På 400-tallet gikk store deler av den albanske kirken over til å bli nestoriansk.

Området fikk etter hvert innvandring fra seldsjukkene som blandet seg med lokalbefolkningen og dermed ble albanerne etter hvert absorbert. Dagens azerer anser seg som etterkommere av disse to folkegruppene.

## Referanser
Arnt

**Arnt** er en variant av mannsnavnet Arnold som kommer fra gammeltyske navnet *Arnoald*, eller det parallelle norrøne navnet *Arnvald*. Begge er dannet av ordene *arn* («ørn») og *vald* («leder»).

Arnt var mest populært som døpenavn i Norge perioden på slutten av 1800-tallet. Det hadde en liten oppsving i 1950- og 1960-årene, men har siden blitt mer sjeldent.

## Kjente personer med navnet
* Arnt Birkedal (1959–), forfatter
* Arnt Haugen (1928–88), trekkspiller og orkesterleder
* Arnt Stefansen (1953–), NRK-journalist

## Eksterne lenker
* Søk i statistikk over bruken av navn i Norge
*
Simple living

***Simple living*** (norsk: "å leve enkelt") er et engelsk begrep for en enkel livsstil som noen personer tilstreber, ofte av sprituelle, helsemessige eller økologiske grunner. Det kan for eksempel omfatte å leve med færre eiendeler (det kalles gjerne *minimalisme*), eller å være mer selvforsynt. *Simple living* kan karakteriseres ved å være fornøyd med det du har heller enn det du ønsker deg. Det å leve asketisk omfatter også å avstå fra luksus og nytelse, men ikke alle som lever enkelt er asketer. *Simple living* er ikke det samme som å leve i fattigdom, men er en frivillig livsstil.

De som følger *simple living*-tankegangen gjør det av ulike personlige grunner, som åndelighet, helse, å ha mer kvalitetstid med familie og venner, bedre balanse mellom arbeid og fritid, personlig smak, økonomisk bærekraft, nøkternhet, miljøvennlig bærekraft, eller for å redusere stress. *Simple living* kan også være en reaksjon på materialisme og prangende forbruk. Noen nevner sosiopolitiske mål som miljøvern, anti-konsumerisme eller krigsmotstand.

## Historikk

### Religiøs og åndelig
Mange religioner og åndelige tradisjoner oppfordrer til å leve enkelt. Tidlige eksempler omfatter Śramaṇa-tradisjonen i jernalderens India, Gautama Buddha og de bibelske nasireerne.

Den bibelske Jesus skal ha levd et enkelt liv. Han oppfordret disiplene sine til å "ikke skulle ta med seg noe annet enn en stav på veien - ikke brød, ikke sekk, ikke kobberpenger i beltet. De skulle ha sko på føttene, men ikke ha på seg to kapper."

På samme måte har mange andre religiøse personer hevdet at åndelig inspirasjon gjorde at de begynte å leve enkelt, for eksempel Benedikt av Nursia, Frans av Assisi, Henry David Thoreau, Lev Tolstoj, Rabindranath Tagore, Albert Schweitzer og Mahatma Gandhi.

## Praksis

### Minske forbruk, arbeidstid og eiendeler
Noen lever enkelt ved å redusere forbruket sitt. Ved å bruke mindre penger på tjenester og varer er det mulig å arbeide mindre. Tiden som spares kan brukes til fritidsinteresser eller å hjelpe andre.

## Referanser
Teobromin

**Teobromin** (C7H8O2N4) er et alkaloid som blant annet finnes naturlig i kakaobønner. Stoffet er et xantin, sammen med for eksempel koffein og teofyllin. 

## Teobromin og dyr
Teobromin brytes ned i hunder og katters fordøyelsessystem langt saktere enn hos mennesker, og kan lede til forgiftninger. Spesielt hunder er utsatt, siden de ofte liker søt mat som sjokolade. Teobrombin metaboliserer i leveren, og resirkuleres deretter i det enterohepatiske kretsløpet. Halveringstiden til teobromin i en hund er om lag 17,5 timer.

Teobromin kan blant annet forårsake takykardi, hallusinasjoner, alvorlig diaré, epileptiske anfall, hjerteinfarkt, innvendige blødninger eller død. Tegn på forgiftning opptrer vanligvis 6-12 timer etter inntak av stoffet. Dødelig dose er om lag 100-200 mg/kg, men individuelle variasjoner gjør at død kan inntreffe ved langt lavere doser.

## Referanser
Biervliet

**Biervliet** () er en gammel fiskerlandsby og omliggende område i Zeeuws-Vlaanderen med 1310 innbyggere. Den var en selvstendig kommune frem til den ble slått sammen med Terneuzen i 1970. Den befinner seg på vestsiden av Terneuzen mot grensen med Sluis.

Landsbyen har en lang historie, den er ifølge landsbyens eget nettsted nevnt første gang i 984. I 1183 fikk festningsbyen byrettigheter, og samme år ble den, sammen med 27 andre byer i Flandern, fritatt for tollplikt av greve Philip van den Elzas. 

Rundt 1400 fant flere oversvømmelser sted, og Biervliet ble liggende på en øy. Frem til 1573 falt Biervliet under Grevskapet Flandern, men i 1573 ble byen befridd fra det spanske herredømmet av vanngeusene, og ble dermed en del av grevskapet Holland. Stattholder Maurits av Nassau lot en festning bli bygget på øyen, slik at skipstrafikken til og fra Gent kunne kontrolleres.

Biervliets kirke, *Visserskerk* (no. fiskernes kirke), ble bygget i 1659 og har fremdeles noen glassmalerier fra 1660-61 i vinduene. Et annet dominerende byggverk er kornmøllen *De Harmonie* fra 1842. 

Best kjent er landsbyen som fødestedet til Willem Beukelszoon som skal ha oppdaget en prosess kalt *haringkaken*. Dette er en spesiell måte å rense sild på.

## Referanser


## Eksterne lenker
* https://web.archive.org/web/20111126230925/http://www.dorpsraadbiervliet.nl/
Allopatri

**Allopatri** betyr at en del individer i en populasjon fysisk isoleres/skilles fra populasjonen slik at de ikke kan formere seg fritt med resten av populasjonen. Deretter må det skje en evolusjon/utvikling hos populasjonene som gjør at individer i den "nye" populasjonen ikke kan krysses med individer fra den opprinnelige populasjonen.

Eksempel på allopatrisk artsdannelse kan være at populasjonen blir skilt av et jordskjelv som deler et område i to. Hvis noen individer da befinner seg på den ene siden og det ikke er mulig å komme seg til den andre siden er disse individene blitt skilt fra resten av populasjonen og grunnlaget for en allopatrisk artsdannelse er lagt.
Daimler Dingo

**Daimler Dingo** var en britisk pansret oppklarningsbil benyttet under andre verdenskrig. Fordelene med Dingoen var at den var rask og forholdsvis godt pansret (opptil 30mm). Den ble ikke byttet ut før ut på 1950-tallet med Daimler Ferret.

## Historie
I 1938 så det britiske War Office et behov for pansrede oppklarningsbiler. Av de tre designene som ble laget av Alvis, BSA og Morris, ble BSAs design valgt. Produksjonen ble gjort hos Daimler Motor Company som var del av BSA-gruppen. Kjøretøyet var offisielt kjent som **Daimler Scout Car** men ble viden kjent under kallenavnet **Dingo**, etter den australske villhundrasen av samme navn. Dingo var også navnet på det konkurrerende designet fra Alvis.

Dingo var en liten to-manns panserbil med 30&nbsp;mm panser i fronten. Motoren var montert bak. En interessant innovasjon var girkassen som gav fem gir i hver retning. Den første versjonen hadde firehjulstyring, som ble droppet i senere versjoner fordi uerfarne sjåfører hadde problemer med styringen. Et svingbart sete ved siden av føreren gav det andre besetningsmedlemmet tilgang til både Wireless Set No. 19 eller den fastmonterte Bren Gun etter behov.

Dingoen ble først brukt av 1st Armoured Division og Royal Northumberland Fusiliers i British Expeditionary Force under slaget om Frankrike i 1940. 6626 Dingo panserbiler ble produsert mellom 1939 og 1945. På midten av 1970-tallet var Dingo fremdeles i bruk på Kypros, Portugal og Sri Lanka.

## Versjoner

Den gikk igjennom fem versjoner som var hovedsakelig mindre forbedringer.

***Mk I** - Den opprinnelige modellen med firehjulsstyring og skyvbart tak
****Mk IA** - Brettbart tak
****Mk IB** - Reversert motorkjølehvifte
***Mk II** - Forhjulsstyring
***Mk III** - Vanntett motor, uten tak

**Lynx Scout Car** var et nært beslektet kjøretøy produsert av Ford Canada i Windsor i Ontario. Lynx hadde tilsvarende chassis, men med sterkere motor og dårligere girkasse. 3255 kjøretøy ble produsert og ble satt inn i tjeneste fra 1943.

***Mk I**.
***Mk II** - forsterket chassis, uten tak

Italienerne baserte sin Autoblinda Lince på Dingo og mellom 1943 og 1944 ble 129 produsert ved Lancia i Italia. De ble både brukt av tyske styrker og styrker fra den italienske sosialrepublikken.

## Kilder
*
Fossa pterygopalatina

***Fossa pterygopalatina*** (mellomansiktet) er et område formet som en opp-ned tåre mellom beinene på den laterale siden av skallen, direkte bak overkjevebeinet.

Det er lite, men grenser mot mange strukturer:
* Den mediale del av midtre skallegrop
* Gulvet i øyehulen
* Den laterale veggen av nesehulen
* Oropharynx
* Taket av munnhulen

Flere nerver og kar går gjennom området:
* Grener fra *[[Nervus maxillaris]]*
* Parasympatetiske fibre fra *[[Nervus facialis]]* [VII]
* Sympatetiske fibre fra T1
* Terminale deler av *[[Arteria maxillaris]]*

Alle tennene i overkjeven blir innervert og får sin blodforsyning fra *Nervus* og *Arteria maxillaris*, som passerer gjennom fossa pterygopalatina.
Kufa

**Kufa** (arabisk: ‏الكوفة‎, *al-Kūfa*) er en by i Irak med omkring 130&nbsp;000 innbyggere. Byen er en hellig by for sjiamuslimer. 

## Historie
I 637 ble byen, som da lå i provinsen Asuristan, erobret av arabere fra sassanidene. Den var på denne tiden kalt **Hira**, **Aqula** eller **Suristan**. i kalifen Umar ibn al-Khattabs regjeringstid ble så Kufa etablert her i 638. Den begynte som en misr, en arabisk leirby der det ble bosatt 30&nbsp;000 veteraner - største stammegruppe var Banu Badshila.

Byen var en kort tid, 749-762, abbasidenes hovedstad. Men den sank ned i forfallet etter at Bagdad begynte å tilta i betydning.

Kufa hadde en berømt språkskole, der det kufiske alfabetet ble utviklet.

## Litteratur
* Hichem Djaït: *al- Kufa: naissance de la ville islamique*. Paris: Maisonneuve et Larose 1986.
* Josef van Ess: *Theologie und Gesellschaft im 2. und 3. Jahrhundert der Hidschra. Eine Geschichte des religiösen Denkens im frühen Islam*. 6 Bde. Berlin: De Gruyter 1991-97. Bd. I.
* Michael G. Morony: *Iraq after the Muslim Conquest*. Princeton 1984, S. 239ff.

## Se også
* Kufisk skrift
* Kufiske mynter

## Referanser


## Eksterne lenker
*
Reme

**Reme** er et lite tettsted i Lindesnes kommune i Agder, mellom Svennevik og Spangereid.

Lengst vest på Reme, på Småhauan, finnes det gravhauger fra tidligere tider. I tillegg er det registrert funn på Lunden, som kan være fra bronse-/jern-alder.

## Referanser
Svennevik

:*For tettstedet med lignende navn i Lyngdal kommune, se [[Svenevik]]*
**Svennevik** er et tettsted i Lindesnes kommune i Agder. Tettstedet har  innbyggere per 1. januar , og ligger ved Remesfjorden mellom Lohne og Reme, omtrent elleve kilometer sørvest for Vigeland.

Den lokale uttalen av gårdsnavnet er *Svinnevi*, selv om denne formen blir mindre og mindre utbredt. Ifølge professor Oluf Rygh i Norske Gaardnavne har navnet med stor sannsynlighet sin opprinnelse i det gammelnorske ordet *svina*, *svena*, *svinde* som betyr avta/minske (for eksempel om et opprørt hav). Dette stemmer også godt med gårdens plassering innerst i en rolig vik der bølgegangen avtar. Det samme gjelder med stor sannsynlighet også gården Svenevik i Lyngdal kommune.

## Referanser
Norsk Slektshistorisk Forening

**Norsk Slektshistorisk Forening** (**NSF**) ble stiftet den 22. oktober 1926 og er Norges eldste, riksdekkende forening for slektsforskere (genealogi). Tidligere hadde norske slektsforskere og genealoger hatt felles organisasjon med de danske gjennom Samfundet for dansk-norsk Genealogi og Personalhistorie (stiftet 1879). 

## Publikasjoner
Foreningens hovedmål er å utgi publikasjoner som fremmer kunnskapen om slekter og slektsforskning i Norge. Foreningen utgir fagtidsskriftet *[[Norsk Slektshistorisk Tidsskrift]]* og medlemsbladet *Genealogen*, begge med to eksemplarer i året. 

Allerede i 1906 kom det første tidsskriftet for norsk slektsforsking, *Norsk tidsskrift for genealogi, personalhistorie, biografi og litteraturhistorie*, som kom ut med tilsammen 16 hefter (fordelt på tre bind) frem til 1926. Tidsskriftet ble redigert av Erik Andreas Thomle, Stian Herlofsen Finne-Grønn og Christopher Morgenstierne Munthe. Fra 1927 overtok *Norsk Slektshistorisk Tidsskrift* som tidsskrift for slekts- og personalhistorie i Norge. Norsk Slektshistorisk Forening har i dag rundt 1&nbsp;800 medlemmer i inn- og utland og driver i tillegg et fagbibliotek i Oslo. 

## Kongress i 2014
Foreningen arrangerte sammen med Norsk Heraldisk Forening den 31. internasjonale kongress for genealogi og heraldikk i Oslo i dagene 13. til 17. august 2014. Hovedtemaet for kongressen var *Innvirkning på genealogi og heraldikk av store hendelser i en nasjons historie*. Kongressen hadde i alt 111 deltagere fra 26 forskjellige land. Den fant sted på Akershus festning, i Fanehallen og på Artilleriloftet. Kongressrapporten *Genealogica & Heraldica. Influence on Genealogy and Heraldry of Major Events in the History of a Nation. Proceedings of the XXXIst International Congress of Genealogical and Heraldic Sciences*, Oslo 2014,  ble utgitt av Slektshistorisk forlag i 2015 og inneholder de fleste foredragene som ble holdt under kongressen.

## Paraplyorganisasjon
Norsk Slektshistorisk Forening er medlem av paraplyorganisasjonen Norges kulturvernforbund.

## Referanser


## Eksterne lenker
* Norsk Slektshistorisk Forening
Fjellskår

**Fjellskår** er ei grend ligger på Lindesneshalvøya i Lindesnes kommune i Agder,  mellom Spangereid og Lindesnes fyr.

Fjellskår er fra gammelt av en navnegård. Idag bor kun et fåtall personer her. I tillegg finnes det et bedehus her.

På fjellet ovenfor Fjellskår ligger Lindesnes vindpark, som består av fem store vindmøller. Nedenfor Fjellskår ligger Vågevannet.

## Referanser
Morten Müller

**Morten Müller** (født 28. februar 1828 i Holmestrand i Vestfold, død 10. februar  1911) var en norsk landskapsmaler. Han er særlig kjent for sine romantiske tablåer av fjorder og furuskoger.

## Liv og arbeid
Han var sønn av fogd med samme navn, Morten Müller (1791–1864) av  Müller (slekt) og Cecilie Cathrine Frost (født 1790). Morten Müller begynte sine kunststudier hos Adolph Tidemand og Hans Gude i Düsseldorf i Tyskland fra 1847 til 1848. Seinere fortsatte han som student ved akademiet i byen under Johann Wilhelm Schirmer. Han ble siden påvirket av August Cappelen og Marcus Larson som han arbeidet sammen med i Stockholm fra 1850 til 1851.  Fra 1866 til 1873 bodde Morten Müller i Oslo, der han fra 1870 underviste sammen med Knud Bergslien på Johan Fredrik Eckersbergs malerskole. Etter dette arbeidet han i Düsseldorf og ble der fram til sin død. 

I 1874 ble Morten Müller hoffmaler og medlem av akademiet i Stockholm. Bildene hans omsettes i høy prisklasse.

## Malerier (utvalg)
Nasjonalgalleriet i Oslo har seks bilder av Morten Müller, Bergen kunstmuseum to, Stavanger ett og Stockholm museum tre.

* *Norsk landskap* (Nasjonalgalleriet)
* *Ved Hardangerfjordens utløp* (1866) (Nasjonalgalleriet)
* *Furuskog* (i Galerie zu Hamburg)
* *Stor furuskog*
* *Sinclairs landgang i [[Romsdalen]]*, med historisk staffasje av Tidemand (1876), 
* *Nattlig fiskefangst i Norge*
* *Norsk fossefall med furuskog* (1879), 
* *Norsk fiskehavn ved Christianiafjorden* (1880), 
* *Norwegische Waldgegend mit Elentieren*
* *Norsk urskog* (1883), 
* *Norwegische Fernsicht* (1886).


File:Morten Müller, Norsk kystlandskap med folkeliv, 1857, Museum Kunst der Westküste.jpg|«Norsk kystlandskap med folkeliv», 1857
File:Utsikt over Bondejordet med omgivelser OB.01227.jpg|«Utsikt over *Bondejordet* med omgivelser», 1868
File:Morten muller.jpg|Maleri, 1874, i privat eie
File:Morten Müller-Innsjø med robåt og mennesker 1876.jpg|«Innsjø med robåt og mennesker», 1876
File:Adolph Tidemand & Morten Müller Sinclairs landing i Romsdal.jpg|«Sinclairs landgang i Romsdalen», med historisk staffasje malt av Adolph Tidemand, 1876


## Referanser


## Eksterne lenker
* 
* Utstilling i Baroniet i Rosendal
* ''Fossestrk'' 1895
* ''Skogsidyll''
* ''Sommer ved fjorden''
* ''Fjordlandskap''
* ''Sinclairs landgang i Romsdalen'' 1876
Gauksum

**Gauksum** eller  **Goksem**  er fra gammelt av en gård som ligger på Lindesneshalvøya i Lindesnes kommune i Agder, ved Lindesnesveien, mellom Ramsland og Fjeldskår. 

Sideveien fra Lindesnesveien ned mot sjøen gjennom bebyggelsen på Gauksum heter *Gauksum*. Bebyggelsen er dels helårsboliger, dels fritidsbbyggelse. 

Det var inntil 1964 barneskole på Goksem for innbyggere på Lindesneshalvøya, men skolen ble nedlagt og skolegangen for disse ble lagt til Spangereid.

## Kulturminner
Gauksum har en værutsatt havn på Gauksumstranda; kulturminnene vitner om bruk gjennomm lang tid. På vestsiden av veien gjennom tunområdet ligger et felt med flere gravhauger fra jernalderen.   Lenger ned er et gravfelt fra bronsealder/ jernalder.  Litt vest for bebyggelsen er en flate som karakteriseres som en dyrkningsflate. I stranda nedenfor en gravhauger og nausttufter. Kulturvernmyndighetene har også registrert et båtstøanlegg fra 1800-tallet  og en bygningsruin. og ankringsplassen Gauksumstranda. 

## Referanser
Vardåsen skole (Asker)

**Vardåsen skole** er en barneskole med om lag 400 elever som ligger i Asker kommune.
Vardåsen skole fokuserer på musikk og teater samtidig som grunnleggende ferdigheter i lesing, skriving, regning. Engelsk har også en høy prioritet.

## Eksterne lenker
* Skolens nettsted
Jon Stephenson von Tetzchner

**Jon Stephenson von Tetzchner** (født 29. august 1967 i Seltjarnarnes) er gründer av datafirmaet Opera Software,  som ble børsnotert som Opera Software ASA i 2004. Han ledet selskapet fram til 2010. I 2013 grunnla han selskapet Vivaldi Technologies og lanserte nettsamfunnet vivaldi.net, som inkluderer et forum, blogger, chat, fotodeling og en gratis e-posttjeneste kalt Vivaldi Webmail.

Han studerte informatikk ved Universitetet i Oslo. Ved Telenors forskningsavdeling på Kjeller startet han og Geir Ivarsøy i 1993 et prosjekt som førte til utviklingen av en ny nettleser. Ivarsøy ga prosjektet navnet Opera.

Telenor ikke var interessert i å satse på å utvikle nettleseren, men Tetzchner og Ivarsøy fikk anledning til å starte egen virksomhet for å kommersialisere nettleseren. I 1995 startet de firmaet Opera Software.

Opera var pr. 2006 verdens tredje mest brukte nettleser, og har spesielt gjort det godt på mobiltelefonmarkedet.

Utviklingen av nettleseren Opera og firmaet Opera Software ASA har gjort von Tetzchner til en verdenskjent person, spesielt i databransjen. Både nettleseren Opera og utviklerne Tetzchner og Ivarsøy har fått en rekke internasjonale priser.

I 2015 annonserte Vivaldi Technologies lanseringen av sin nye nettleser Vivaldi. Versjon 1.0 kom ut i april 2016. Vivaldi er selvfinansiert.

Han har norsk far (professor i barnepsykologi ved Universitetet i Oslo Stephen von Tetzchner) og islandsk mor. På grunn av morens unge alder vokste han opp hos besteforeldrene i Seltjarnarnes. Bestefaren var lege, og bestemoren komponist og maler, datter av komponisten Sigvaldi Kaldalóns. Hans onkel er advokat, politiker og leder av Oslo Høyre Michael Tetzschner  (merk *s* i etternavnet).

Han har sterk tilknytning til Island, hvor han regnes som islending. Han er også islandsk statsborger. Han har blant annet deltatt sammen med den islandske presidenten på et møte som presenterte islandsk næringsliv i USA.

## Referanser
Forsamlingsfrihet

**Forsamlingsfrihet** er retten til å forsamle seg i private, religiøse eller politiske grupper, uten innblanding fra politiet eller myndigheter.

Retten til å delta i fredelige forsamlinger og til frihet til forening med andre fastslås blant annet FNs verdenserklæring om menneskerettigheter artikkel 20 og 23, og Den europeiske menneskerettighetskonvensjonen artikkel 11  Det fastslås samtidig at *disse rettigheter skal ikke bli undergitt andre innskrenkninger enn de som er foreskrevet ved lov og er nødvendige i et demokratisk samfunn av hensyn til den nasjonale sikkerhet eller offentlige trygghet* , så forsamligsfriheten er begrenset av andre lover og hensyn.

Det er flere land som ikke har en slik frihet, og i noen land er friheten under press selv om den er lovfestet.

Forsamlingsfrihet og organisasjonsfrihet er ofte forbundet. Det samme er forsamlingsfrihet og ytringsfrihet.

## Norge

Konventikkelplakaten av 1741 forbød legpredikanter å avholde gudelige forsamlinger – konventikler – uten sogneprestens godkjennelse, og stoppet effektivt for forsamligsfriheten i Norge og Danmark. Pietismen, som spredte seg i Skandinavia, ble sett på som en trussel. Forbudet hadde som mål å stoppe de som *under skin af Gudsfrygt have forladt deres Næring og ordentlige Haandtering og gaaet omkring fra Sted til andet, for at opbygge og opvække Sjæle*.

Da konventikkelplakaten ble opphevet i 1842 ble grunnlaget lagt for forsamlingsfrihet i Norge, og en norsk organisasjonskultur vokste frem på 1840-tallet.

I Norge ble forsamlingsfriheten uttrykkelig grunnlovsfestet med grunnlovsrevisjonen 13. mai 2014, da det ble vedtatt et nytt annet avsnitt i § 101 om at alle kan møtes i fredelige forsamlinger og demonstrasjoner.

## Referanser


## Eksterne lenker
*
Hareidlandet

**Hareidlandet** er ei øy i Møre og Romsdal og ligger i Hareid og Ulstein kommuner. 

I gammel tid var navnet på øya Hǫð. På moderne norsk blir skrivemåten Hod og på moderne islandsk Höð. Det er den største øya på Sunnmøre, og har et areal på 165,282 kvadratkilometer. Innbyggertallet er ca. 12 800 og er den nest mest folkerike øya på Sunnmøre etter Uksenøya i Ålesund kommune.     

Øya har broforbindelse med Dimna og Eika i Ulstein og med Gurskøya i Herøy/Sande over Dragsundbrua. I sør er øya knyttet til fastlandet via bro til Eika og tunnel til Ørsta/Volda. Eiksundtunnelen går 287 meter under havet og er verdens nest dypeste undersjøiske veitunnel. Fra Hareid er det hurtigbåtforbindelse til Valderøya i Giske og til Ålesund. Fra Hareid er det også ferjeforbindelse til Sulesund i Sula.

Det største tettstedet på øya er Ulsteinvik med 6 164 innbyggere (2023). Ulsteinvik er et viktig senter for maritim industri og er også et handelssenter. Det andre store tettstedet er Hareid med 3 502 innbyggere. Tettstedet Sundgot med 908 innbyggere ligger hovedsakelig på Dimna, men delvis på Hareidlandet.  Videre Hjørungavåg med 715 innbyggere, som hevdes å være synonymt med det historiske Hjörungavágr, der slaget i Hjørungavåg skal ha funnet sted. I tråd med teorien skiftet bygda navn fra Liavåg til Hjørungavåg. Brandal har 326 innbyggere. Hareidlandet har også en andel (8 innbyggere) av Dragsund tettsted, som hovedsakelig ligger på Gurskøy.  

Det høyeste fjellet på øya er Blåtinden (697 moh.) i Ulstein. Det nest høyeste fjellet er Kongsvollen (683 moh), som er grensefjell mellom Ulstein og Hareid. Det 3. høyeste fjellet er Melshornet (668 moh.) i Hareid. 

Den største innsjøen er Snipsøyrvatnet i Hareid som har et areal på 3,19 km².

## Referanser
Morten Juvet

**Morten Juvet** (født 1953) er en norsk maler, tegner og grafiker. 

Morten Juvet debuterte på Høstutstillingen i 1974. Juvet er en anerkjent kunstner på nasjonalt nivå, og har hatt en innholdsrik karriere med en magisk billedverden som beveger seg i et grenseland mellom fantasi og virkelighet. Juvets kunst er blant annet kjent for naivistiske og lett surrealistiskedyre- og naturmotiver i sterke farger.

Morten Juvet har sin utdannelse fra Kunstskolen i Trondheim, Studieatelieret i Bergen og Statens Kunstakademi Oslo, og debuterte med egen utstilling i Holmestrand i 1972. Han har hatt separatutstillinger over hele landet og deltatt i gruppe- og kollektivutstillinger både i Norge og i utlandet – eks. Japan, Ungarn, England, Tyskland. Morten Juvet var sammen med Petter Brønn og Magne Rudjord medlem av Gruppe Elg.

Morten Juvet har deltatt på Høstutstillingen 13 ganger og på Østlandsutstillingen 7 ganger. Haugar Vestfold Kunstmuseum viste i 2003 en retrospektiv utstilling av Juvets verker i forbindelse med hans 50-årsjubileum. Han er representert i en rekke kunstsamlinger rundt i landet og har hatt flere offentlige utsmykkingsoppdrag. Han har illustrert flere bøker og har mottatt Morgenbladets pris i 1980 og Holmestrand kommunes kulturpris i 1986. I 2008 ble han også tildelt Vestfold fylkeskommunes Kunstnerpris. 

## Referanser


## Eksterne lenker
* Presentasjon på kulturnett.no
* Kort galleripresentasjon
* Kunstnerprisen 2008
### Bildeeksempler
* Oljemalerier
* Grafikk
* Mer grafikk
* Enda mer grafikk
Kurdistan Regional Government

**Kurdistan Regional Government** (**KRG**) er navnet på selvstyremyndighetene i den kurdiske delen av føderasjonen Irak.

## Eksterne lenker
* Kurdistan Regional Government (KRG)
Pellets

**Pellets** er små kuler eller sylindre som er laget ved å presse sammen et materiale. **Pelletering** er den industrielle prosessen som lager pellets. Pelletering brukes til en rekke forskjellige produkter; Kraftfôr til dyr, tørr husdyrgjødsel for salg, treflis til energi (trepellets), plastråstoffer, malm og annet. Når produktet er av en viss størrelse (større enn 4&nbsp;cm diameter), kalles det briketter.

## Formål
Pelletering av et materiale kan ha flere fordeler:

* Økt tetthet: Sammentrykke pelletsmaterialet har betydelig lavere lager- og transportkostnader. Transportbarheten øker også.
* Forbedre håndteringen av materialet: Støv under lagring, transport eller bruk unngås. Ved giftig materiale unngås forurensning og i brennbare materialer blir støveksplosjoner hindret.
* Standardisert materialstørrelse: Ved å omdanne utgangsmaterialet til pellets av en viss størrelse oppnås pålitelige driftsvilkår og forbedret doserbarhet.
* Transporterbarhet: Materiale som skal transporteres i store mengder, som brensel eller mat, kan enkelt flyttes ved bruk av lufttrykk.
* Forebygging av segregering: Hvis utgangsmaterialet er en heterogen blanding av forskjellige stoffer (f.eks. Fôr), kan pelletering hindre segregering.


Fil:Pellets hand.jpg|Trepellets
Fil:RDF-pellets.jpg|Brenselspellets fra avfall (RDF)
Fil:Futterpellets für Pferde.JPG|Fôrpellets produsert for hester
Fil:Nuclear fuel pellets.jpeg|Pellets av uran
Fil:Nurdles_01_gentlemanrook.jpg|Plastpellets
Fil:Sodium_hydroxide.jpg|Natriumhydroksidpellets


## Referanser


## Eksterne lenker
*
Straight Outta Lynwood

***Straight Outta Lynwood*** av «Weird Al» Yankovic ble lansert 26. september 2006 av Volcano Records i USA og er Yankovics sjette album. Albumet ble presentert på en tosidig «dual disc» med en DVD-side og en musikk-side som kan spilles i de fleste CD-spillere. Platen er ikke en CD, fordi den har en avspillings-sperre. 

DVD-siden inneholder seks animerte sanger, en dokumentar, 5.1-lyd og karaoke-tekst. PAL-versjonen for Europa og den Canadiske versjonen kommer ikke på tosidig plate, men på to plater: En musikkplate og en DVD med musikkvideo og dokumentar, men uten 5.1-lyd og karaoke.

Albumet ble spilt inn i juli 2005, februar 2006, april 2006 og juli 2006. Albumet er i sjangeren komedie og parodi og allmusic.com har gitt det 5 av 6 stjerner.

## Sporliste

#«White & Nerdy» – 2:50 – Parodi på «Ridin» av Chamillionaire med Krayzie Bone
#«Pancreas» – 3:48
#«Canadian Idiot» – 2:23 – Parodi på «American Idiot» av Green Day
#«I'll Sue Ya» – 3:51
#«Polkarama!» – 4:17
## «The Chicken Dance» av Werner Thomas
## «Let's Get It Started» av The Black Eyed Peas
## «Take Me Out» av Franz Ferdinand
## «The Nina Bobina Polka» av Weird Al Yankovic
## «Beverly Hills» av Weezer
## «Speed Of Sound» av Coldplay
## «Float On» av Modest Mouse
## «Feel Good Inc.» av Gorillaz
## «Don't Cha» av The Pussycat Dolls
## «Somebody Told Me» av The Killers
## «Slither» av Velvet Revolver
## «Candy Shop» av 50 Cent
## «Drop It Like It's Hot» av Snoop Dogg
## «Pon de Replay» av Rihanna
## «Gold Digger» av Kanye West
# «Virus Alert» – 3:46
# «Confessions Part III» – 3:52 – Parodi på «Confessions Part II» av Usher
# «Weasel Stomping Day» – 1:34
# «Close But No Cigar» – 3:55
# «Do I Creep You Out» – 2:46 – Parodi på «Do I Make You Proud» av Taylor Hicks
# «Trapped in the Drive Thru» – 10:51 – Parodi på «Trapped in the Closet» av R. Kelly
# «Don't Download This Song» – 3:52

## Eksterne lenker
*
Justizvollzugsanstalt Stadelheim

**Justizvollzugsanstalt Stadelheim** (justisfullbyrdelsesanstalt Stadelheim) er et fengsel i bydelen Giesing i München. Det er et av de største fengselene i Tyskland. JVA Stadelheim omfatter et areal på 14 hektar, og har 1500 ordinære plasser og kan i nødsituasjoner ta opp til 2100. Rekorden ble satt i 1993 med 1969 fanger.

## Historie

Manglende plass i Münchens fengsler Anger, Baaderstraße og Lilienberg førte til at det i 1892 ble besluttet å bygge et nytt sentralfengsel. I det tidligere landbruksområdet Stadelheim i Giesing utenfor byportene ble den såkalte nordbygningen åpnet i 1894, med plass til 465 fanger. Syv år senere, i 1901, åpnet sydbygningen i fengselet. Fra april 1901 ble henrettelsene utført der. Begge bygningene er fredet.

Fra 1895 til 1927 ble det gjennomført 14 henrettelser i fengselet. Fra 1933 til 1945 ble det gjennomført minst 1035 henrettelser. Bl.a. ble Sophie Scholl og andre medlemmer av Den hvite rose henrettet i fengselet. De er begravet på gravlunden *Am Perlacher Forst* som ligger like ved siden av.

## Prominente fanger
*Ludwig Thoma, avtjente i 1906 en straff på seks uker på grunn av krenkelser av sedelighetsforeningene
*Ernst Toller
*Eugen Leviné, henrettet 5. juni 1919
*Gustav Landauer, henrettet 2. mai 1919
*Grev Anton von Arco auf Valley, Kurt Eisners attentatmann
*Adolf Hitler, fengslet der mellom 24. juni og 27. juli 1922
*Ernst Röhm, tidligere SA-stabssjef, skutt i sin celle 1. juli 1934
*Dieter Zlof, Richard Oetkers kidnapper
*Karl-Heinz Wildmoser Senior, Ex-Präsident von 1860 München

## Eksterne lenker
* JVA Stadelheim im Bayerischen Justizportal
Jens Christian Djurhuus

**Jens Christian Djurhuus** (1773&ndash;1853), kalt **Sjóvarbóndin**, var den første poeten som skrev på færøysk. Djurhuus diktet flere færøyske ballader i tradisjonell stil over historiske temaer. Han er best kjent for «Ormurin langi» (*Ormen lange*). Han skrev også satiriske dikt mot det danske styret på Færøyene.

## Familie
Jens Christian Djurhuus var den fjerde sønn av Johan Christian Djurhuus (1741–1815) og Maria Rønning (1741–1807). De bodde på Nes på øya Eysturoy hvor hans danske bestefar Christen Djurhuus (1708–1775) var lærer. Hans mor var norsk og kom fra Agder. 

I 1797 giftet Djurhuus seg med Jóhanna Maria Jensdóttir fra Kollafjørður, datter av bonden Jens Didriksen, *Við Sjógv*. Ettersom Jóhanna Maria var hans eneste barn var hun også enearving til farsgården. Det samme året som de giftet seg flyttet de til gården. Den var relativt stor og fungerte som et kulturelt senter i bygda. Djurhuus fikk etter hvert sønnen Jens Hendrik Djurhuus med Jóhanna Maria i 1799.

## Balladene
Den europeiske nasjonalromantikken nådde også Færøyene på begynnelsen av 1800-tallet og det ble interesse for å samle inn gamle færøyske ballader. Den første som bevisst begynte å skrive ballader på færøysk var Djurhuus, men han fikk aldri selv oppleve å se dem på trykk; dette skjedde først i 1891. 

Djurhuus’ ballader var historiske fortellinger og ble lært utenat av færøyværingene. En del av grunnen lå i språket selv som var svært muntlig, noe det fortsatt er. Den første oversikten over færøysk grammatikk ble først utgitt i 1854 ved V.U. Hammershaimb (1819–1909). Til tross for aldersforskjellen mellom Hammershaimb og Djurhuus ble de nære venner, basert på deres felles interesse i folkelige ballader og det færøyske språket. Det er også en av grunnene til at Djurhuus’ språk er så likt dagens språk.

I 2002 utga den færøyske metalgruppen Týr CD-en *[[How Far to Asgaard]]*, hvor alle sangene er på engelsk, unntatt «Ormurin langi», som er sunget på færøyisk. Teksten er tatt fra Jens Christian Djurhuus' «Ormurin langi», og gav sangen fornyet popularitet.

## Litteratur
* Sven H. Rossel: *A History of Danish Literature*. University of Nebraska Press, 1992. ISBN 0-8032-3886-X.
* Hanus Kamban: *J.H.O. Djurhuus : En litterær biografi*. Odense Universitetsforlag, 2001. ISBN 87-7838-604-7.